Broj: 101-1041/20

Mostar, 19.5.2020. godine

Na osnovu člana 72. Statuta Univerziteta „Džemal Bijedić“ u Mostaru, Senat Univerziteta, na 102. vanrednoj sjednici održanoj 19.5.2020. godine putem platforme Microsoft Teams, donio je

**ODLUKU**

**o nadoknadi nastave, organizaciji ispita i odbrani završnih i diplomskih radova zbog stanja nesreće uzrokovane pandemijom COVID-19**

**I**

Nadoknada neodržane nastave će se održati u periodu od 8.6. do 20.6.2020. godine.

**II**

O nadoknadi nastave kod specifičnih studijskih programa koji podrazumijevaju održavanje kliničke prakse, terenske nastave, posjeta školama, i slično Senat Univerziteta će odlučivati naknadno.

**III**

Na studijskim godinama u okviru studijskih programa na kojima se vrši nadoknada nastave, za vrijeme trajanja nadoknade, ispiti se ne održavaju.

**IV**

Dekani fakulteta i voditelji univerzitetskih studija u dogovoru sa nastavnicima i saradnicima će, u skladu sa specifičnostima svakog studijskog programa i predmeta, organizovati održavanje kolokvija, testova, parcijalnih ispita i drugih predviđenih predispitnih obaveza studenata, tamo gdje je to potrebno.

**V**

Završni ispiti će se organizovati, u skladu sa izmijenjenim Kalendarom odvijanja nastavnog procesa za akademsku 2019/2020. godinu, u ispitnim rokovima, kako slijedi:

* redovni junski ispitni rok – za predmete iz ljetnog semestra,
* redovni julski ispitni rok – za predmete iz ljetnog semestra,
* dodatni julski ispitni rok – za predmete iz zimskog semestra.

**VI**

Završni ispiti i odbrana završnih i diplomskih radova se organizuju u učionicama, poštujući važeće higijensko-epidemiološke mjere na snazi i u skladu sa specifičnostima svakog studijskog programa i predmeta, i online.

**VII**

Informacije o izmjenama u izvođenju nastavnog procesa, održavanju ispita i drugih obaveza studenata će biti blagovremeno objavljene na web stranicama Univerziteta, fakulteta, univerzitetskih studija i platformi eUNMO.

**VIII**

Odluka stupa na snagu danom donošenja.

**PREDSJEDAVAJUĆI SENATA**

**UNIVERZITETA „DŽEMAL BIJEDIĆ“ U MOSTARU**

**Prof. dr. Elvir Zlomušica, rektor**

**Dostaviti:**

* Senatu
* Fakultetima i univerzitetskim studijima
* Prorektoru za naučno-nastavna pitanja
* Uniji studenata
* a/a